**Tarpzoninis šachmatų turnyras** – tai pasaulio šachmatų čempionato atrankos antrojo etapo varžybos. Geriausi Tarpzoninių turnyrų dalyviai patekdavo į Kandidatų turnyrus, vėliau į Kandidatų mačus.

Varžybos
--------

### Istorija

Pradėtos rengti 1948 m. kai jas patvirtino 1947 m. Hagoje surengtas XVIII FIDE kongresas. Po 1993 m. Tarpzoniniai turnyrai neberengiami.

Viso (1948–1993) m. laikotarpiu surengti 25 tarpzoniniai turnyrai. Vienuolikoje Sovietų šachmatininkai buvo nugalėtojų tarpe. Daugiausiai kartų Tarpzoniniame turnyre dalyvavo J. Geleris, S. Gligoričius, B. Larsenas ir L. Portišas (po 8 kartus).

### Atranka

Tarpzoninių turnyrų dalyviai buvo atrenkami iš FIDE zoninių turnyrų (kiek dalyvių iš kiekvienos zonos nustatinėjo FIDE) ir Kandidatų mačų ir FIDE to laikotarpio geriausių šachmatininkų sąrašo. Dalyvių skaičius iš kiekvienos grupės ne kartą keitėsi.

### Turnyrai

Nuo 1948 m. iki 1970 m. per vieną pasaulio čempionato ciklą buvo rengiamas vienas Tarpzoninis turnyras. Augant FIDE narių skaičiui, daugėjo FIDE zonų, kartu ir zoninių turnyrų, todėl pradėta rengti daugiau tarpz. turnyrų: nuo 1973 m. iki 1979 m – 2 tarpzoniniai; nuo 1982 m. iki 1993 m. – 3.

Iki 1990 m. buvo naudojama ratų sistema. o vėliau – šveicariškoji sistema.

### Žaidėjo vietos nustatymas

Žaidėjų vietos buvo nustatomos pagal surinktus taškus. Jei du ar daugiau dalyvių surinkdavo vienodai taškų, dėl vietos sekančiame etape, iki kandidatų turnyro, ar kandidatų mačų pradžios buvo papildomai rengiamos varžybos. Kai pretendentai du, buvo žaidžiami 6 partijų mačai, o kai daugiau – turnyrai po 4 ar tris partijas. Jei ir pasibaigus papildomam turnyrui, ar mačui, nugalėtojas neišaiškėja, aukštesnė vieta atitekdavo turinčiam geresnius tarpz. turnyro papildomus rodiklius.

Analogiškai buvo rengiamos varžybos dėl atsarginio žaidėjo į Kandidatų turnyrus ar Kandidatų mačus, kai į atsarginio žaidėjo vietą buvo keli vienodai taškų turintys žaidėjai.

Pradėjus nuo 1990 m. naudoti šveicariškąją sistemą papildomos varžybos nebebuvo rengiamos: dalyviams turnyre surinkus vienodai taškų, aukštesnę vietą užimdavo žaidėjas, turintis aukštesnį papildomą rodiklį.

### Patekimas į sekantį etapą

Geriausiai pasirodžiusių dalyvių, patenkančių į Kandidatų turnyrą, ar mačus, skaičius keitėsi: jis priklausė nuo kand. Turnyrų ir kand. Mačų dalyvių skaičiaus ir Tarpz. turnyrų skaičiaus.
Iš 1948 m. ir 1952 m. tarpzoninių turnyrų į Kandidatų turnyrą patekdavo 5 geriausiai pasirodžiusieji šachmatininkai, 1955 m. – 9, nuo 1958 m. iki 1970 m. – 6; nuo 1973–1979 m. ir 1987 m. į Kandidatų mačus iš kiekvieno tarpzoninio turnyro patekdavo 3 geriausiai pasirodžiusieji; iš Tarpzoninių turnyrų 1982–1984 m.- po 2, 1985 m. – po 4 dalyvius.

### Nugalėtojai

* 1948 m. Saltsjobadenas, – D. Bronšteinas;
* 1952 m. Stokholmas, – A. Kotovas;
* 1955 m. Geteborgas, – D. Bronšteinas;
* 1958 m. Portorožas, – M. Talis;
* 1962 m. Stokholmas, –  R. Fišeris;
* 1964 m. Amsterdamas, – B. Larsenas, V.
Smyslovas, B. Spaskis ir M. Talis;
* 1967 m. Susas, – B. Larsenas;
* 1970 m. Maljorkos Palma, –  R. Fišeris;
* 1973 m. Leningradas, – A. Karpovas, V. Korčnojus;
* 1973 m. Petropolis, – H. Mekingas;
* 1976 m. Manila, – H. Mekingas;
* 1976 m. Bilis, – B. Larsenas;
* 1979 m. Ryga, – M. Talis;
* 1979 m. Rio de Žaneiras, – T. Petrosianas, L. Portišas, R. Hiubneris;
* 1982 m. Las Palmas, – Z. Riblis;
* 1982 m. Toluka, – E. Torė;
* 1985 m. Tunisas, – A. Jusupovas;
* 1985 m. Takskas, – J. Timanas;
* 1985 m. Bilis, – R. Vaganianas;
* 1987 m. Zagrebas, – V. Korčnojus;
* 1987 m. Širakas, – V. Salovas, I. Hjartarsonas;
* 1987 m. Subotica, – D. Saksas, D. Spilmenas, N. Šortas;
* 1990 m. Manila, – B. Gelfandas, V Ivančiukas;
* 1993 m. 1993 m. Groningeno atrankinis turnyras (PŠA), – M. Adamsas, V Anandas;
* 1993 m. Bilis, – B. Gelfandas;

### Tarpzoniniai turnyrai

* 1948 m. Saltsjobadeno Tarpzoninis turnyras, Švedijos vėliava Švedija
* 1952 m. Stokholmo Tarpzoninis turnyras, Švedijos vėliava Švedija
* 1955 m. Geteborgo Tarpzoninis turnyras, Švedijos vėliava Švedija
* 1958 m. Portorožo Tarpzoninis turnyras, Slovėnijos vėliava Slovėnija
* 1962 m. Stokholmo Tarpzoninis turnyras, Švedijos vėliava Švedija
* 1964 m. Amsterdamo Tarpzoninis turnyras, Nyderlandų vėliava Nyderlandai
* 1967 m. Suso Tarpzoninis turnyras, Tuniso vėliava Tunisas
* 1970 m. Maljorkos Palmos Tarpzoninis turnyras, Ispanijos vėliava Ispanija
* 1973 m. Leningrado Tarpzoninis turnyras, TSRS vėliava TSRS
* 1973 m. Petropolio Tarpzoninis turnyras, Brazilijos vėliava Brazilija
* 1976 m. Manilos Tarpzoninis turnyras, Filipinų vėliava Filipinai
* 1976 m. Bylio Tarpzoninis turnyras, Šveicarijos vėliava Šveicarija
* 1979 m. Rygos Tarpzoninis turnyras, Latvijos vėliava Latvija
* 1979 m. Rio de Žaneiro Tarpzoninis turnyras, Meksikos vėliava Meksika
* 1982 m. Maskvos Tarpzoninis turnyras, TSRS vėliava TSRS
* 1982 m. Las Palmo Tarpzoninis turnyras, Ispanijos vėliava Ispanija
* 1982 m. Tolukos Tarpzoninis turnyras, Meksikos vėliava Meksika
* 1985 m. Tuniso Tarpzoninis turnyras, Tuniso vėliava Tunisas
* 1985 m. Taksko Tarpzoninis turnyras, Meksikos vėliava Meksika
* 1985 m. Bylio Tarpzoninis turnyras, Šveicarijos vėliava Šveicarija
* 1987 m. Zagrebo Tarpzoninis turnyras, Kroatijos vėliava Kroatija
* 1987 m. Sirako Tarpzoninis turnyras, Vengrijos vėliava Vengrija
* 1987 m. Suboticos Tarpzoninis turnyras, Serbijos vėliava Serbija
* 1990 m. Manilos Tarpzoninis turnyras, Filipinų vėliava Filipinai
* 1993 m. Bylio Tarpzoninis turnyras, Šveicarijos vėliava Šveicarija

### Šachmatų profesionalų asociacijos turnyrai

1993 m. Groningeno atrankinis turnyras (PŠA), Nyderlandų vėliava Nyderlandai

Šaltiniai
---------

1. ↑  Шахматы. Энциклопедический словарь / Гл. ред. А. Карпов, M: Советская энциклопедия, 1990. С. 251 ISBN 5-85270-005-3.
2. ↑  „Markas Vyksas. Pasaulio šachmatų čempionatas. Tarpzoniniai turnyrai" (anglų). Suarchyvuota iš originalo 2020-07-16. Nuoroda tikrinta 2020 lie. 16 d. `{{cite web}}`: Patikrinkite date reikšmes: `|accessdate=` (pagalba)CS1 priežiūra: netinkamas URL (link)

Nuorodos
--------

* Pasaulio čempionato varžybos